Ena Vukei Au na Kalou Keu Masu?
Kena iSau Vakaivolatabu
Io, na Kalou e dau vukei ira era kerea na ka e salavata kei na lomana. Ke o sega mada ga ni dau masu, ena vakayaloqaqataki iko na kedra ivakaraitaki na cavuti ena iVolatabu nira masuta, ‘Kemuni na Kalou, ni vukei au.’ Me kena ivakaraitaki:
“
Ni vukei au, i Jiova na noqu Kalou, vakabulai au ena vuku ni dei ni nomuni loloma.”—Same 109:26.
“
Au ligalala qai dravudravua: Ni vukei au, noqu Kalou.”—Same 69:6, Douay Version.
O ira na vola na vosa qori e dei na nodra vakabauta na Kalou. Ia na Kalou e rogoci ira kece era torovi koya ena rai donu, me vakataki ira e “
ramusu na lomadra” se “
dasila na yalodra.”—Same 34:18.
Kua ni nanuma ni sa rui yawa na Kalou qai sega ni kauaitaka na kemu ituvaki. E tukuni ena iVolatabu: “
E cecere o Jiova, e dau kauaitaki ira na yalomalumalumu, ia e yawaki ira na qaciqacia.” (Same 138:6) A kaya tale ga o Jisu vei ratou na nona tisaipeli: “
E kilai vinaka na iwiliwili ni drauniulumudou.” (Maciu 10:30) E kauaitaka na Kalou na veika e baleti iko, na kena mada ga o sega ni vakasamataka. Sa qai wacava nona kauai ni o masulaka me vukei iko ena ka o lomaleqataka!—1 Pita 5:7.
fij_Latn fij_Latn fij_Latn unk fij_Latn unk fij_Latn fij_Latn fij_Latn fij_Latn fij_Latn fij_Latn fij_Latn